CELEX: C2006/036/38
Language: sl
Date: 2006-02-11 00:00:00
Title: Zadeva C-401/05: Predlog za sprejem predhodne odločbe na podlagi sodbe Hoge Raad der Nederlanden z dne  11. novembra 2005  v zadevi VDP Dental Laboratory N V proti Staatssecretaris van Financiën

11.2.2006   
            
            
               SL
            
            
               Uradni list Evropske unije
            
            
               C 36/19
            
         Predlog za sprejem predhodne odločbe na podlagi sodbe Hoge Raad der Nederlanden z dne 11. novembra 2005 v zadevi VDP Dental Laboratory N V proti Staatssecretaris van Financiën
   (Zadeva C-401/05)
   (2006/C 36/38)
   Jezik postopka: nizozemščina
   Hoge Raad der Nederlanden je s sodbo z dne 11. novembra 2005 v zadevi VDP Dental Laboratory N V proti Staatssecretaris van Financiën, ki jo je sodno tajništvo prejelo dne 16. novembra 2005, Sodišču Evropskih skupnosti predložil predlog za sprejem predhodne odločbe.
   Hoge Raad der Nederlanden predlaga Sodišču, naj odloči o naslednjih vprašanjih:
   
               1.
            
            
               Ali je treba člen 13(A)(1)(e) Šeste direktive (1) razlagati tako, da pod pojem oskrbe z zobno protetiko s strani zobozdravstvenega tehnika spada tudi oskrba z zobno protetiko s strani davčnega zavezanca, ki je njeno izdelavo poveril zobozdravstvenemu tehniku?
            
         
               2.
            
            
               Če je odgovor na to vprašanje pozitiven:
               Ali je treba člen 17(3)(a) Šeste direktive razlagati tako, da mora država članica, ki je oproščena DDV na zgoraj navedene oskrbe, na te oskrbe določiti pravico do odbitka, če se (zlasti v skladu s prvo alineo člena 28b(B)(1) Šeste direktive) slednje opravljajo v drugi državi članici, ki jih je ta, v skladu s členom 28(3)(a) v povezavi s prilogo E številka 2 Šeste direktive, izvzela od te oprostitve?
            
         
      (1)  Šesta direktiva Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1).